கஞ்சஞ்சங்கா மலை

கஞ்சஞ்சங்கா (Kangchenjunga, நேப்பாளம்: कञ्चनजङ्घा Kanchanjaŋghā) உலகிலுள்ள மூன்றாவது உயரமான மலையாகும். இமயமலைத்தொடரில் மேற்கில் தமோர் ஆற்றையும் வடக்கில் லோனக் ஆற்றையும் ஜொங்ஸொங் மலையுச்சியையும் கிழக்கில் டீஸ்டா ஆற்றையும் எல்லைகளாகக் கொண்டு இந்தியாவின் சிக்கிம் மாநிலத்துக்கும் நேபாளத்திற்கும் இடையில் அமைந்துள்ள இதன் மலையுச்சி கடல் மட்டத்திலிருந்து 8,586 மீட்டரில் உள்ளது. இது நேபாளத்தின் இரண்டாவது உயரமான மலையும் இந்தியாவின் மிக உயரமான மலையும் ஆகும். Kanchenjunga

கஞ்சன் ஜங்கா என்பது வட்டார வழக்கில் உயர் பனியின் ஐந்து புதையல்கள் என்று பொருள்படும். கஞ்சஞ்சங்காவில் மொத்தம் ஐந்து கொடுமுடிகள் (சிகரங்கள்) உள்ளன. அவற்றில் நான்கு 8,450 மீட்டர் உயரத்திற்கு அதிகமானவை.

1852-ஆம் ஆண்டு வரை இதுவே உலகின் மிக உயரமான் சிகரமாக கருதப்பட்டு வந்தது. பின்னர் நடந்த கணக்கெடுப்புகளில் எவரெஸ்ட் சிகரமே உயர்ந்தது என்றும் இது மூன்றாவது உயரமானது என்றும் முடிவு செய்யப்பட்டது.

மேற்கோள்கள்

பகுப்பு:இந்திய மலைகள்
பகுப்பு:எண்ணாயிரம் மீட்டரை மீறும் மலைகள்
பகுப்பு:இமயமலைத் தொடர்
பகுப்பு:நேபாள மலைகள்
பகுப்பு:இந்திய மாநிலங்களின் உயர்ந்த சிகரங்கள்